bg ky ky ru ky ky fr ky fr ky fr ky fr ky fr ky fr ky fr tt fr ky fr ky fr ky fr kk fr ru fr ky fr ky fr ky fr ky fr ky fr ky fr ky fr ky fr ky fr ky fr ru fr ky fr ru fr ky fr ky fr ky ky en sv fr de de fr fr fr sv en fr en ja fr ky kk ky ky ky ky ky ky ky ky ky ky ky ky ky ky ky ky ky ky ky mn ky tt ky ky ky ky ky ky kk ky ru ru
Жанызакка келген каттар жана Жанызактын кайрылуулары
Россиянын жарандыгын алган кыргыз патриот болбой калабы?...
Орус атуулдугун алган кыргыздар кийин Кыргызстанга келсе киргизеби?...
Айгүл ШАРШЕНдин китептерин кантип сатып алам...
“Колжазма терем” дегендерге жумуш бар...
Кыргызча китептерди окугум келет, бирок тамгалар башкача чыгып калып жатат...
Кайсы диндесиз? Сайтка китеп чыгарса болобу?
Ушул сиздин сайтыңыздагы рекламалардан канча акча табасыз?
Бермет менден бир китеп сураптыр...
Жанара бизден “Тамчы” гезитиндеги материалды сураптыр...
Арабаев университетинен Жанызакка кат келиптир...
Адабий китептин биринчи бетине жаш жубайлардын ажайып сүрөтү керек......
"Кытайлык деле эмесмин, кыргызстандык элемин" деп жазыптыр Нурзада...
"Текебаевдин видеосу бар дебедиңиз беле..." деп сураптыр Меймансаптан бирөө
"Мидиндин эшек дептеринде" эмнеге "Мидин" дегенибиз "Жапар" делинип калган" дейт...
"Кыргызстанда кайсы мектеп жакшы, кызым быйыл мектепке барат эле" дейт...
Жуңгодогу “Актилек“ сайтынын ээси кечирим сурады...
Супсулууну кой, "Обонду" таппай жатыптыр...
Жуңгодогу (Кытай) “Актилек“ сайтынын “ууру“ кыргыздарына эскертүү...
Жуңго кыргыздарынын “Актилек” сайтына..
"Заман Кыргызстан" гезитине тергич тууралуу түшүндүрмө кат..
Кытай кыргыздарынан ризограф сурадым эле..
Деректирдин емейл дарегин сураптыр..
Кытайлык кыргыз кызы Нурзада Расул кызы Айгеримге нааразы..
Ашкере динчилден кат келиптир..
Сулуу кыз менен таанышат элем дейт..
Эмгек сиңирген артисти, белгилүү диктор:
"Жолумду жолдойм деген балдарым болгон жок"
- Саламатсызбы агай, КТРК нын босогосун аттаганыңызга канча жылдын жүзү болду?
- Чындыгында өзүмө кечээ эле келгендей сезилет. Бирок убакыт деген убакыт экен кантип кырк жылдын жүзү болуп кеткени байкалбады. Улуу инсандардан угуп эле жүргөнбүз убакыттын тез өтөөрүн, бирок мынчалык тез деп күткөн эмес элем. Бул жерде менин жаштыгым, өмүрүмдүн жарымы өттү десем да болот. Өзүбүздүн кесибибизди калыптандырдык, өйдө-ылдыйды көрдүк. Келген күндөн тарта ушул жакта өзүмдүн кесибим менен эмгектенип, башка жакка да кетпей жүргөнүмө өзүм да кубанычтамын.
- Кырк жылдын жүзү болгондо канча жашыңызда келгенсиз жана бул жакка келгенге эмне түрткү болду?
- Негизи радио-телекөрсөтүүгө жыйырма бир жашымда аралаша баштагам. Ал эми иштеп баштаганда жыйырма төрттө элем. Ушул нерсе түрткү берди деп айтуудан алысмын, анткени жаш кезекте мен алып баруучу болом же ж.б ушул сыяктуу кыялдарым жок эле. Бала кезимде ырларды жазып, илхам келгенде дагы башка аңгемелерди жарата калып да жүрдүм. Анан кийин чоңойгон сайын ал адатым калган жок. Чымыным бар болсо керек. Мектепти бүтүп КУУ нун филология факультетине тапшырдым. Азыр ойлосом, окууну бүткөндө эле жазуучу болуп кетем деп ойлочумун. Көрсө, жазуучулукка жакын экенмин. Биздин убакта окууга өтүш туугандарың, таяке-жээниң жок болсо кыйын эле болчу. Мен да тапшырып, кулап калып төрт жыл айылда жүрдүм. Айылым шаарга жакын болгондуктан жылда эле келип тапшырам, жылда кулап калам. Төрт сабактан экзамен берчүбүз меники үчөө-беш, бирөө-төрт болуп, төрт жыл азап чектим. Ал жылдары айылда ар кандай жумуштарда иштеп жүрдүм, бирок өзүм тандап албагандан кийин жумуш ордумда көпкө турбай эле бат-баттан өзгөртүп жаттым. Ал убакта азыркыдай жумуш таппай калам деген коркунуч кадыр эсе жокко тең. Айылда мен иштебеген жумуш калган жок го(күлүп). Мен чамалуу балдар Кантка келип айдоочунун үч айлык окуусун окуп алышып, айылда машине айдап жүрүштү. Мен эмнеге экенин билбейм, бала кезимден эле техникага шыгым жок болчу, алигиче машине айдаганды билбейм.
- Сөзүңүзгө аралжы, машине айдаганды билбейм деп калдыңыз, ушул жашка келгени бир да жолу айдап көргөн эмес белеңиз?
- Жок. Өзүм техникага кызыкпагандыктанбы, айтор машине айдаганга кызыккан жокмун. Балдарым үйрөткөнгө көп эле аракет кылды. Бир аз айдап эле кой дедим. Азыр эми жашың өтүп калгандыктан, жаш кезекте үйрөнүп албагандан кийин убакыт өтүп кеткенин билип, үйрөнгөндөн баш тарттым. Өзүңүз деле көрүп тургандай, азыр машине кескин түрдө көбөйүп бара жатат. Жол кырсыктарынын көп катталып жатканын көрүп, угуп эле жүрөбүз. Баарынан да шыгың жок болгондон кийин болбойт экен. Шаардын кайсы жерине баргың келбесин транспорт жетиштүү, андыктан кабатырланып кереги жок.
- Бул суроону узатпай кете албайт окшойм. Машине айдай албаганыңыздан досторуңузга бир топ тамаша болсоңуз керек?
- Досторумдун баары менен эле бала кезден бери жүргөндүктөн, менин кандай экенимди, техника менен мындайча айтканда, дос эмес экенимди билишет, ошондуктан эч тамашалашпайт. Чогулуп, той-топурларга барганда өздөрү моюндарына милдет кылып, үйгө жеткизип коюп турушат.
- Кырк жылдык эмгек жолуңузда, алдыга койгон пландарымдын баарын ишке ашырдым деп, өзүңүзгө канаттанасызбы?
- Бала кезекте ар кандай ой-тилектер болот экен. Бирок ушул жашка келгенде мен мындай адам болуп калам деп план койгон эмесмин. Жаш кезден анча-мынча ыр, аңгеме жазып жүргөндүктөн, менин кесибимди улантып кеткенге түздөн-түз тийиштүү болду десем болот. Жаш өткөн сайын чымындар калып калабы айтор, үй-бүлө, тиричилик менен алпурушуп жүрүп өзүнөн-өзү эле калып калат экен. Ал нерсе ичиңде болгондуктан, ар кандай көрүнүш, жагдайлардан улам бир нерсе жарала берет. Ошондон улам ушул жумуш ордума келип калдым десем болот. Кечке чейин кагаздар менен иштегендиктен, бир аз убакыт таба калып ыр да жазып жиберем. Дикторлук өзү ушундай жумуш болгонуна кубанам. Ыр же аңгеме жаратканда сен билбейсиң да, кайсы убакта илхам келип калаарын. Келип калганда кагаздарга жазып, алар ар кай жерде калып калат экен. Убакыт өткөн сайын аларды чогултуп, 60 жылдык мааракеме карата ыр китеп чыгардым. Элчилеп эч нерсе кылбасам да, чыгарган ырларымдын жыйнагын чыгарууну чечкен элем. Такай артынан түшүп, кууп ыр жазбагандыктан тигил же бул планыма жеттим деп айтуудан алысмын. Чындыгында жаш кезиңде баарына жетишем, кылам дейсиң, бирок азыр жазганга убакыт табуу керек деген көйгөй болуп жатпайбы.
- Биринчи ыр жараттыңыз беле же аңгемеби жана кайсы темада?
- Биринчи ырым 7-класс окуп жүргөндө чабандар жөнүндө болгон. Кычыраган кыштын күнү чөптүн түбүнө жашынып жатып алып, биринчи чыгармамды жараткам. Бала кезде баарыбыз эле уялчаак болот эмеспизби, менин ыр жазып жатканымды көрүп, билип калышса, шылдыңдашса кандай болот деп коркчубуз. Бирок жазбай коеюн десең ичиндеги нерсе тышка чыкмайын жаныңды койчудай эмес. Азыр ошол кездеги ырларымды жыйнабай жүргөнүмө өкүнүп калдым.
- Кырк жылдык эмгек жолуңузда эмне жоготтуңуз жана эмне таптыңыз?
- Жашоо-турмуш болгондон кийин бир нерсе табасың, жоготосуң бул кадыр эсе көрүнүш. Баары өзүңдүн аракетиңе, турмушуңа жараша болот экен. Жашоодо көп жоготуулар болду, ар кандай жоготуулар болду, анын ичинен досторду да жоготуулар болду. Мен тигил же муну менен дос болом деп тандаган адамдардан эмесмин, баарына бирдей, тең мамиле кылып жүрөм. Ал эми кызмат жагынан айтып өтсөм, жогоруда айткандай кесибимди сүйүп, болгон күч-аракетимди жумшап, бөлөк адамдардай болуп элге таанылып алып, башка эшиктерди тээп кирип кетем деген жерим жок. Бизде бекеринен дарак бир жерден көгөрөт деп айтылбаса керек. Менин эмгегимди телекөрүүчүлөр өздөрү баалап алышат. Баарына жагуу болбойт, андыктан мен өзүмдүн жасаган эмгегиме канааттанам.
- Ар бир инсандын туулуп өскөн кичи мекени болот, айылдын биринчи эле эмнесин сагынасыз?
- Бул жагынан Кудай мага боору ооруса керек, туулган айылым шаардан анча алыс эмес. Ошондой болсо деле шаарда окуп жүргөн кезде айылды сагынып, ар дем алыш сайын үйгө барчу элем. Жаз айларында барганда жер айдоого чыгып алып, топурактын жытын жыттаганда башкача сезимдер келип,менин айылга болгон сагынуум андан да артып турчу. Азыр деле ошондой, бирок ал кездегидей топурактын жыты жок, эмнегедир. Айыл тоолуу жер болгондуктан, жаздын күнкү гүлдөрдүн, ар кандай чөптөрдүн аңкыган жыттарын сагынып, айылга колдун келишинче бат-баттан каттап турганга аракет кылып келебиз. Эс алганда да айылга барып, тоонун чокусуна чыгып алып, айылды көпкө чейин карап отуруп сагынычымды бала-бакырам менен таратам. Мурун бош боло калганда эле барган болсом, акыркы убактарда андай болбой бара жатат. Бирок туулган жер ыйык болгондуктан мен силерге бир сап ыр окуп берип коеюн:
Атама, апама окшош айылымсың,
Адашкан сурап билээр дайынымсың.
Алыста тагдыр мени алып жүрсө,
Акыры бир кайрылаар байырымсың.
- Үй-бүлөңүз тууралуу айта кетсеңиз, сиздин жолду жолдойм деген балдарыңыз барбы?
- Менин жолумду жолдойм деген балдарым болгон жок. Беш балам, үч келиним, Кудайдын кулагы сүйүнсүн, тогуз неберебиз бар. Жаңырган жылда кыз тараптан болсо да, чөбөрө күтүп жатабыз. Келинчегим экөөбүз чогуу окуп жүрүп, студент кезде эле баш кошуп алганбыз. Ата-энеге баладан да небере жакын болуп калат экен. Өзүңдүн балдарын бул жакта эле калат, небере ушунча таттуу, таза болот экен. Башыңда оор нерсе түшүп, күнүң куурап турса да, неберелерди көргөндө бир заматта жок болот. Балдарыбызга алмак-салмак телефон чалып эле алып келгиле, сагындык деп күлүп калабыз.
- Акыркы убактагы сизге тынчтык бербеген ой-толгоолоруңуз тууралуу айтып өтсөңүз?
- Эми адам болгондон кийин ар кандай ойлор боло берет, бирок мен бир нерселерди ойлогондон да коркуп калдым. Анткени акыркы убакта алар тынчтык бербей түшүмө да кирчү болду. Жумуш көп убактымды алып коюп жатат, кичине ушулардан бошосом, кагаздарымды жыйнаштырып алсам, чыгармачылыкка киришсемби деген ойлор бар. Калган өмүрүмдүн аягына чейин чыгармачылык менен алек болуп, жазып жүрсөмбү дегем. Көп убактымды бекер өткөрүп алдым, тааныштарым да телеберүүгө кызыгып, өзүңдү чыгармачылык жактан аксатып коюптурсуң деп айтып жатышат. Мурдагылардын ордун толтурбасам да, колдон келишинче ичимде кайнап жүргөн нерселерди жазганга аракет кылсамбы дедим эле. Жаш келип калгандан кийин бала-бакыранын жакшылыктарын, кубанычтарын Кудай буюрсун деп тилек кылып отурабыз.
- Алдыда кандай пландарыңыз бар?
- Баары Аллах Тааламдын колунда болот эмеспи. Чоң пландарды кое турган деле мезгил болбой калды, жаш келди, ден соолук начарлады. Бирок ошентсе да, мен алдыда коюлуп турган пландарымды көп айта бербейм. Баары өз нугунда кете берсин. Жумушумда бир аз иштеп, ардактуу эс алууга чыкканда чыгармачылыкка биротоло баш отум менен кирип отурам го деп жүрөм.